  Майя Бывальцева Кино фондлэн кинозалъёсты выльдонъя ӵектосаз пыриськон понна Удмуртия ньыль ӵектосъёс келяз. Со сярысь улосвыл тӧролэн но кивалтэтлэн пресс-службазы ивортӥз. «Культура» йӧскалык ӵектос улсын кинозалъёс лэсьтыны туала тӥрлык басьтон понна федерал коньдэтысь субсидилы Шаркан, Якшур-Бӧдья, Вавож но Пичи Пурга ёросъёс вожвылъяськозы. 2021-тӥ арын кинозал лэсьтыны куриськонъёс сётӥзы: - Шаркан ёросысь Удмурт лулчеберетъя «Быгы» йӧскалык центр; - Якшур-Бӧдья ёросысь Ивортодэтъя но лулчеберетъя центр; - Вавож ёросысь лулчеберет юрт; - Пичи Пурга ёросысь лулчеберет юрт. Тодэ вайытом, Удмуртия программае 2015-тӥ арысен пыриське. 2017-тӥ арын Воткаысь «Дом культуры на Кирова» 5 миллион манет басьтӥз. 2018-тӥ арын вормисьёс пӧлы элькунысь куать лулчеберет ужъюртъёс шедизы: Глазкарысь «Россия» лулчеберет центр, Можгаысь «Дубитель», Вотка ёросысь Новый каргуртысь «Звездный» лулчеберет юртъёс. Камбарка ёросысь клуб сӧзнэт, Алнаш ёросысь лулучеберт юрт, Кез ёросысь лулчеберет юрт. 2019-тӥ арын эшшо ньыль кинозал кылдытӥзы: Сарапулысь библиотека сӧзнэтын («Новый иллюзион»), Глазкарысь лулчеберетъя но спортъя «Победа» центрын, «Зори Кизнера» лулчеберет юртын, Яр каргуртысь лулчеберетэз но туризмез азинтонъя центрын.  Тегъёс: Лулчеберет Ижкар Удмуртия кинотеатр  